Omar El-Hussein havde lige myrdet et menneske. Det var hans andet drab den dag.

Nu var det tydeligvis tid at sludre med vennerne, der sad i nattetimerne på Powerplay.

Det fremgår af de mange timers video-optagelser fra netcaféen på Nørrebro, som er blevet vist i retssal 60 i Københavns Byret. Her sidder fire af terroristens kammerater på anklagebænken, tiltalt for at have hjulpet gerningsmanden efter det første skyderi ved kulturhuset Krudttønden og i forbindelse med angrebet på synagogen i Krystalgade.